**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 10 /07/2025**

 **Αριθμ. Πρωτ.: 13927**

**ΑΠΟΣΠΑΣΜΑ**

**Από το πρακτικό της αριθμ. 26ης /2025 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 268**

**΄Εγκριση παραλαβής της μελέτης με τίτλο : «Εκπόνηση Μελετών και Τευχών Δημοπράτησης για την υλοποίηση Μέτρων και Μέσων Πυροπροστασίας στις Σχολικές Μονάδες του Δήμου Λεβαδέων».**

 Στη Λιβαδειά σήμερα 09η Ιουλίου 2025 ημέρα Τετάρτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 13544/04-07-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα έξι (6) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος 1.Μίχας Δημήτριος

 2. Τουμαράς Βασίλειος Αν και είχε νόμιμα προσκληθεί

 3. Αγνιάδης Παναγιώτης

 4. Καλλιαντάσης Χρήστος

 5. Τόλιας Δημήτριος – αν/κό μέλος κ. Παπαβασιλείου Αικατερίνης

 6. Ταγκαλέγκας Ιωάννης (αποχώρησε στη διάρκεια του 1ου Θ.Η.Δ.)

 Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης

έθεσε υπόψη των μελών την με αριθ.πρωτ. 13407/03-07-2025 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων , στην οποία αναφέρονται:

***ΙΣΤΟΡΙΚΟ ΤΟΥ ΕΡΓΟΥ :***

* *Με την υπ αρίθμ. 319/30-09-2019 (ΑΔΑ : 784ΑΩΛΗ-ΒΑΩ) απόφαση Οικονομικής Επιτροπής εγκρίθηκε η υποβολή αίτησης χρηματοδότησης πράξης στα πλαίσια του προγράμματος ΦΙΛΟΔΗΜΟΣ ΙΙ στον άξονα προτεραιότητας ‘’ ΚΟΙΝΩΝΙΚΕΣ & ΠΟΛΙΤΙΣΤΙΚΕΣ ΥΠΟΔΟΜΕΣ & ΔΡΑΣΤΗΡΙΟΤΗΤΕΣ ΔΗΜΩΝ ‘’ με τίτλο «ΕΚΠΟΝΗΣΗ ΜΕΛΕΤΩΝ & ΥΠΟΠΟΙΗΣΗ ΜΕΤΡΩΝ & ΜΕΣΩΝ ΠΥΡΟΠΡΟΣΤΑΣΙΑΣ στις ΣΧΟΛΙΚΕΣ ΜΟΝΑΔΕΣ ΔΗΜΟΥ ΛΕΒΑΔΕΩΝ»*
* *Με την 91352/20-12-2019 (ΑΔΑ : ΩΒΝ246ΜΤΛ6-ΛΧ1) απόφαση του Υπουργού Εσωτερικών εντάχθηκε η πράξη του Δήμου Λεβαδέων στο πρόγραμμα «ΦΙΛΟΔΗΜΟΣ ΙΙ» στο πλαίσιο της πρόσκλησης VII «Εκπόνηση μελετών και υλοποίηση μέτρων και μέσων πυροπροστασίας στις σχολικές μονάδες της χώρας».*
* *Με την υπ αρίθμ 362/14-12-2021 (ΑΔΑ: Ψ8ΒΩΩΛΗ-ΚΩΓ) απόφαση Οικονομικής Επιτροπής εγκρίθηκε ο υπ αρίθμ. 71/2021 Φακέλου Δημόσιας Σύμβασης με τίτλο «ΕΚΠΟΝΗΣΗ ΜΕΛΕΤΩΝ ΚΑΙ ΥΛΟΠΟΙΗΣΗ ΜΕΤΡΩΝ ΚΑΙ ΜΕΣΩΝ ΠΥΡΟΠΡΟΣΤΑΣΙΑΣ».*
* *Με την υπ αρίθμ. 36/18-02-2022 απόφαση Οικονομικής Επιτροπής εγκρίθηκε η διενέργεια ανοικτού ηλεκτρονικού διαγωνισμού και κατάρτισης όρων διακήρυξης σύναψης Δημόσια σύμβασης της μελέτης «Εκπόνηση μελετών και τευχών δημοπράτησης για την υλοποίηση μέτρων και μέσων πυροπροστασίας για τις σχολικές μονάδες του Δήμου Λεβαδέων.*
* *H υπ αρίθμ. 16/2022 Πράξης Επιτρόπου του Ελεγκτικού Συνεδρίου περί προσυμβατικού ελέγχου σχεδίου της σύμβασης κοινοποιήθηκε στον Δήμο Λεβαδέων με το υπ αρίθμ. 39853/08-07-2022 έγγραφο.*
* *Η υπ αριθμ. 13612/02-08-2022 σύμβαση με ΑΔΑΜ 22SYMV011051855 2022-08-04. ύψους 172.385,00€ πλέον ΦΠΑ 24% υπογράφηκε στις 02-08-2022 μεταξύ του Δήμου Λεβαδέων και του οικονομικού φορέα «ΓΑΙΑ ΑΕ ΜΕΛΕΤΩΝ Δ. ΜΑΜΟΥΝΗΣ & ΣΙΑ» για την εκπόνηση της ανωτέρω μελέτης, σύμφωνα με την οποία η εκπόνηση της μελέτης θα ολοκληρωθεί σε εννέα (9) μήνες από την υπογραφή της σύμβασης , ήτοι στις 08-05-2023.*

***Το αντικείμενο*** *της**μελέτης αφορούσε την συμπλήρωση και επικαιροποίηση των αρχιτεκτονικών σχεδίων με σκοπό την αποτύπωση της υφιστάμενης κατάστασης, σχέδια τα οποία απαιτούνται για την έκδοση του πιστοποιητικού πυρασφάλειας από την Πυροσβεστική Υπηρεσία, τα οποία θα αποτελέσουν υπόβαθρο για την εκπόνηση των μελετών πυροπροστασίας σύμφωνα με τους ισχύοντες κανονισμούς πυροπροστασίας κτιρίων και πυροσβεστικών διατάξεων κατ αναλογία της ημερομηνίας ανέγερσης των σχολικών μονάδων.*

*Επίσης στο αντικείμενο του αναδόχου περιλαμβάνεται και η διαπεραίωση της διαδικασίας έγκρισης των ανωτέρω μελετών από την Πυροσβεστική Υπηρεσία και η σύνταξη των Τευχών Δημοπράτησης για την υλοποίηση των εγκεκριμένων μέσων και μέτρων πυροπροστασίας*

* *Με την υπ αρίθμ. 81/10-05-2023 απόφαση του Δημοτικού Συμβουλίου Δήμου Λεβαδέων εγκρίθηκε η 1η παράταση του συμβατικού χρόνου κατά τρείς μήνες (3) ήτοι ως τις 02/08/2023.*
* *Με την υπ αρίθμ. 171/27-07-2023 απόφαση του Δημοτικού Συμβουλίου Δήμου Λεβαδέων εγκρίθηκε η 2η παράταση του συμβατικού χρόνου κατά τρείς μήνες (3) ήτοι ως τις 02/11/2023.*
* *Με την υπ αρίθμ. 235/01-11-2023 απόφαση του Δημοτικού Συμβουλίου Δήμου Λεβαδέων εγκρίθηκε η 3η παράταση του συμβατικού χρόνου κατά τρείς μήνες (3) ήτοι ως τις 02/02/2024.*
* *Με την υπ αρίθμ. 23/29-01-2024 απόφαση του Δημοτικού Συμβουλίου Δήμου Λεβαδέων εγκρίθηκε η 4η παράταση του συμβατικού χρόνου κατά τέσσερεις (4) μήνες ήτοι ως τις 02/06/2024*
* *Με την υπ αρίθμ. 119/29-05-2024 απόφαση του Δημοτικού Συμβουλίου Δήμου Λεβαδέων εγκρίθηκε η 5η παράταση του συμβατικού χρόνου κατά τέσσερεις (4) μήνες ήτοι ως τις 02/10/2024.*
* *Με την υπ αρίθμ. 187/30-09-2024 απόφαση του Δημοτικού Συμβουλίου Δήμου Λεβαδέων εγκρίθηκε η 6η παράταση του συμβατικού χρόνου κατά τέσσερεις (4) μήνες ήτοι ως τις 02/02/2025.*
* *Με την υπ αρίθμ. 187/30-09-2024 απόφαση του Δημοτικού Συμβουλίου Δήμου Λεβαδέων εγκρίθηκε η 7η παράταση του συμβατικού χρόνου κατά τέσσερεις (4) μήνες ήτοι ως τις 02/02/2025*
* *Με την υπ αρίθμ 426/2024 απόφαση Δημοτικής Επιτροπής Δήμου Λεβαδέων ( ΑΔΑ: 9ΓΞΥΩΛΗ-ΖΑΑ) παραλήφθηκαν το 1ο Στάδιο ( Αρχιτεκτονικές Αποτυπώσεις Σχολικών Μονάδων ) και 2ο Στάδιο (Εκπόνηση των μελετών πυροπροστασίας και έγκριση από το αρμόδιο τμήμα της πυροσβεστικής υπηρεσίας ως αναφέρονται στον κάτωθι ΠΙΝΑΚΑ 1).*

***ΠΙΝΑΚΑΣ 1***

|  |  |  |  |
| --- | --- | --- | --- |
| ***α/α Σχολικής Μονάδας Βάσει Σύμβασης*** | *ΣΧΟΛΙΚΗ ΒΑΘΜΙΔΑ* | *ΣΧΟΛΙΚΗ ΜΟΝΑΔΑ* | ***ΗΜ/ΝΙΑ ΕΓΚΡΙΣΗΣ ΜΕΛΕΤΗΣ ΑΠΟ ΠΥΡΟΣΒΕΣΤΙΚΗ (E-ADEIES)*** |
| ***2*** | *Νηπιαγωγείο* | *3ο Νηπιαγωγείο Λιβαδειάς (ΣΥΣΤΕΓΑΖΟΝΤΑΙ)* | ***876477 / 13-6-2023*** |
| ***13*** | *Δημοτικό* | *3ο Δημοτικό Σχολείο Λιβαδειάς*  |
| ***3*** | *Νηπιαγωγείο* | *6ο Νηπιαγωγείο Λιβαδειάς* | ***876533 / 7-6-2023*** |
| ***18*** | *Δημοτικό* | *8ο Δημοτικό Σχολείο Λιβαδειάς* |
| ***28*** | *Γυμνάσιο-Λυκειακές Τάξεις* | *Γυμνάσιο Αγ. Γεωργίου* | ***874905 / 20-4-2023*** |
| *ΛΤ Αγ. Γεωργίου* | ***875090 / 20-4-2023*** |
| ***19*** | *Δημοτικό* | *Δημοτικό Σχολείο Αγ. Τριάδας* | ***875270 / 2-5-2023*** |
| ***30*** | *Γυμνάσιο-Λυκειακές Τάξεις* | *Γυμνάσιο-ΛΤ Δαύλειας* | ***875133 / 7-6-2023*** |
| ***9*** | *Νηπιαγωγείο* | *Νηπιαγωγείο Κυριακίου* | ***876704 / 2-5-2023*** |
| ***22*** | *Δημοτικό* | *Δημοτικό Σχολείο Κυριακίου* | ***876733 / 9-6-2023*** |
| ***31*** | *Γυμνάσιο-Λυκειακές Τάξεις* | *Γυμνάσιο Κυριακίου* | ***875199 / 9-6-2023*** |
| *Λυκειακές Ταξεις Κυριακίου*  | ***114694 / 5-10-2023*** |
| ***10*** | *Νηπιαγωγείο* | *Νηπιαγωγείο Χαιρωνείας* | ***876603 / 20-4-2023*** |
| ***23*** | *Δημοτικό* | *Δημοτικό Σχολείο Χαιρωνείας (ΜΟΝΟ ΤΟΠΟ)* | ***876663 / 20-4-2023*** |
| ***12*** | *Δημοτικό* | *2ο Δημοτικό Σχολείο Λιβαδειάς* | ***875765 / 17-7-2023*** |
| ***15*** | *Δημοτικό* | *5ο Δημοτικό Σχολείο Λιβαδειάς*  | ***875787 / 19-4-2023*** |
| ***17*** | *Δημοτικό* | *7ο Δημοτικό Σχολείο Λιβαδειάς* | ***875832 / 21-6-2023*** |
| ***24*** | *Γυμνάσιο* | *1ο Γυμνάσιο Λιβαδειάς* | ***875873 / 4-8-2023*** |
| ***25*** | *Γυμνάσιο* | *2ο Γυμνάσιο Λιβαδειάς* | ***875942 / 20-7-2023*** |
| ***33*** | *Λύκειο* | *2ο Λύκειο Λιβαδειάς* | ***875994 / 7-6-2023*** |
| ***26*** | *Γυμνάσιο* | *3ο Γυμνάσιο Λιβαδειάς* | ***876069 / 22-6-2023*** |
| ***34*** | *Λύκειο* | *1o ΕΠΑΛ Λιβαδειάς* | ***995244 / 28-6-2023*** |
| ***35*** | *ΣΕΚ* | *Εργαστηριακό Κέντρο Λιβαδειάς* | ***876810/ 28-6-2023*** |
| ***36*** | *Εσπερινό -ΙΕΚ* | *Εσπερινό ΕΠΑΛ Λιβαδειάς* | ***876845 / 2-10-2023*** |
| ***11*** | *Δημοτικό* | *1ο Δημοτικό Λιβαδειάς* | ***1618786/ 15-10-2024*** |
| ***1*** | *Νηπιαγωγείο* | *2ο Νηπιαγωγείο Λιβαδειάς* | ***1572361 / 17-10-2024*** |
| ***27*** | *Γυμνάσιο* | *4ο Γυμνάσιο Λιβαδειάς* | ***1618837 / 17-10-2024*** |
| ***14*** | *Δημοτικό* | *4ο Δημοτικό Λιβαδειάς* | ***1143645 / 29-01-2024*** |
| ***4*** | *Νηπιαγωγείο* | *7ο Νηπιαγωγείο Λιβαδειάς* | ***1398995 / 10-10-2024*** |
| ***5*** | *Νηπιαγωγείο* | *10ο Νηπιαγωγείο Λιβαδειάς* | ***1321620 / 14-02-2024*** |
| ***20*** | *Δημοτικό* | *Δημοτικό Αγίου Γεωργίου* | ***1481671 / 27-06-2024*** |
| ***21*** | *Δημοτικό* | *Δημοτικο Σχολείο Δαύλειας* | ***1399559 / 27-03-2024*** |
| ***32*** | *Γυμνάσιο* | *Ειδικό Γυμνάσιο Χαιρώνειας* | ***1618713 / 29-10-2024*** |
| ***29*** | *Γυμνάσιο - Λύκειο* | *Μουσικό Σχολείο Αγίου Γεωργίου* | ***1399066 / 27-06-2024*** |
| ***7*** | *Νηπιαγωγείο* | *Νηπιαγωγείο Αγίας Τριάδας* | ***1477476 / 27-06-2024*** |
| ***8*** | *Νηπιαγωγείο* | *Νηπιαγωγείο Δαύλειας* | ***1474357 / 30-09-2024*** |

* *Με το με Α.Π. 588/14-01-2025 έγγραφο της Δνσης Τ.Υ.Δ.Λ. διαβιβάστηκε στην «ΓΑΙΑ ΑΕ ΜΕΛΕΤΩΝ Δ. ΜΑΜΟΥΝΗΣ & ΣΙΑ» η εντολή εκπόνησης του 3ου Σταδίου που αφορά την Σύνταξη Τευχών Δημοπράτησης.*
* *Με το Α.Π. 1810-29-01-2025 (37182/28-01-2025) έγγραφο της αναδόχου διαβιβάστηκαν τα τεύχη δημοπράτησης της μελέτης*
* *Με την Α.Π.3292/18-02-2025 Τεχνική Έκθεση Βεβαίωσης Περαίωσης των επιβλεπόντων μηχανικών πιστοποίηθηκε για το 3ο Σταδίου που αφορούσε την Σύνταξη των Τευχών Δημοπράτησης και κατ επέκταση και το Σύνολο της Μελέτης το εμπρόθεσμο και η τήρηση των προδιαγραφών , κανονισμών και τεχνικών οδηγιών που ίσχυαν κατά το χρόνο σύνταξης του, καθώς επίσης η ποιοτική και ποσοτική επάρκειά του και η συμμόρφωση του αναδόχου προς τις συμβατικές του υποχρεώσεις.*
* *Με την υπ αρίθμ. 3294/18-02-2025 Απόφαση του Πρ/νου της Δ/νσης Τ.Υ.Δ.Λ. εγκρίθηκε το 3ο Στάδιο που αφορά την Σύνταξη Τευχών Δημοπράτησης υλοποίησης των μέτρων πυροπροστασίας και κατ επέκταση το Σύνολο της Μελέτης με τίτλο «Εκπόνηση Μελετών και Τευχών Δημοπράτησης για την υλοποίηση Μέτρων και Μέσων Πυροπροστασίας στις Σχολικές Μονάδες του Δήμου Λεβαδέων»*

*Η Διευθύνουσα Υπηρεσία λαμβάνοντας υπόψη :*

*1.) Η Δημοτική Επιτροπή σύμφωνα με τις διατάξεις των άρθρων 8,9,26 και 54 του ν.5056/2023 ασκεί τις αρμοδιότητες της Οικονομικής Επιτροπής και της Επιτροπής Ποιότητας Ζωής οι οποίες καταργούνται από 01.01.2024.*

*2.) Ως διάδοχο σχήμα σύμφωνα με τις διατάξεις της παρ.1 του άρθρου 72 του Ν.3852/10, όπως αντικαταστάθηκε με την παρ.1 του άρθρου 3 του Ν.4623/19 και αντικαταστάθηκε εκ νέου μα την παρ. 1 του άρθρου 40 του Ν. 4735/2020, η Δημοτική Επιτροπή ασκεί καθήκοντα αναθέτουσας αρχής κατά το στάδιο που προηγείται της σύναψης των συμβάσεων έργων, μελετών, υπηρεσιών και προμηθειών ανεξαρτήτως προϋπολογισμού, πλην των περιπτώσεων της απευθείας ανάθεσης, που υπάγονται στην αρμοδιότητα του Δημάρχου και των περιπτώσεων του άρθρου 44 του Ν.4412/2016 (Α΄147), και αποφασίζει για την έγκριση και παραλαβή των πάσης φύσεως μελετών του Δήμου, σύμφωνα με το άρθρο 189 του Ν.4412/2016.*

*3.) Ότι με την 91352/20-12-2019 (ΑΔΑ : ΩΒΝ246ΜΤΛ6-ΛΧ1) απόφαση του Υπουργού Εσωτερικών εντάχθηκε η πράξη του Δήμου Λεβαδέων στο πρόγραμμα «ΦΙΛΟΔΗΜΟΣ ΙΙ» στο πλαίσιο της πρόσκλησης VII «Εκπόνηση μελετών και υλοποίηση μέτρων και μέσων πυροπροστασίας στις σχολικές μονάδες της χώρας».*

*4.) Την φύση και την ιδιαιτερότητα της μελέτης καθώς και την Αριθμ. 69019 οικ. Φ.700.13 με τίτλο : Έγκριση της υπ’ αρ. 13/2021 Πυροσβεστικής Διάταξης με θέμα: «Καθορισμός της διαδικασίας υποβολής των απαιτούμενων δικαιολογητικών, ελέγχου και έκδοσης των διοικητικών πράξεων πυροπροστασίας σε επιχειρήσεις - εγκαταστάσεις, κατ’ εφαρμογή του άρθρου 167 του ν. 4662/2020».*

*5.) Τις διατάξεις του άρθρο 189 του Ν.4412/2016 με τίτλο «Έγκριση της μελέτης – Παραλαβή του αντικειμένου της σύμβασης» ως τροποποιήθηκε και ισχύει με το άρθρο 94 του Ν. Τεύχος Α΄36 09-03-2021 και ειδικότερα τις διατάξεις της παρ. 1 στις οποίες αναφέρεται ότι : οι υποβαλλόμενες κατά στάδιο μελέτες καθώς και η συνολική μελέτη εγκρίνονται από το αρμόδιο, κατά περίπτωση όργανο της αναθέτουσας αρχής , τις διατάξεις της παρ. 5 στις οποίες αναφέρεται ότι : Η έγκριση της μελέτης κατά τις παραγράφους 1,2,3 και 4 συνιστά και παραλαβή του αντικειμένου της σύμβασης .*

*6.) Το γεγονός ότι παραδοτέο έλαβε αύξοντα αριθμό από το βιβλίο μελετών της Δ/νσης Τ.Υ.Δ.Λ. 27/2025.*

***ΕΙΣΗΓΕΙΤΑΙ***

*Την παραλαβή του 3ου Σταδίου της Σύνταξης Τευχών Δημοπράτησης προϋπολογισμού 660.000,00€ και κατ επέκταση του Συνόλου της μελέτης με τίτλο «Εκπόνηση Μελετών και Τευχών Δημοπράτησης για την υλοποίηση Μέτρων και Μέσων Πυροπροστασίας στις Σχολικές Μονάδες του Δήμου Λεβαδέων», σύμφωνα με τις διατάξεις των παραγράφων 1,5 του άρθρο 189 του Ν.4412/2016 με τίτλο «Έγκριση της μελέτης – Παραλαβή του αντικειμένου της σύμβασης» ως τροποποιήθηκε και ισχύει με το άρθρο 94 του Ν. 4782 Τεύχος Α΄36 09-03-2021.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

   **Η Δημοτική Επιτροπή λαμβάνοντας υπόψη :**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την αριθ. 319/30-09-2019 (ΑΔΑ : 784ΑΩΛΗ-ΒΑΩ) απόφαση Οικονομικής Επιτροπής

- Την αριθ. 362/14-12-2021 (ΑΔΑ: Ψ8ΒΩΩΛΗ-ΚΩΓ) απόφαση Οικονομικής Επιτροπής

- Την υπ αριθμ. 13612/02-08-2022 σύμβαση με ΑΔΑΜ 22SYMV011051855 2022-08-04. ύψους 172.385,00€ πλέον ΦΠΑ 24% μεταξύ του Δήμου Λεβαδέων και του οικονομικού φορέα «ΓΑΙΑ ΑΕ ΜΕΛΕΤΩΝ Δ. ΜΑΜΟΥΝΗΣ & ΣΙΑ»

-Την αριθ. 426/2024 απόφαση Δημοτικής Επιτροπής Δήμου Λεβαδέων ( ΑΔΑ: 9ΓΞΥΩΛΗ-ΖΑΑ)

- Την υπ αρίθμ. 3294/18-02-2025 Απόφαση του Πρ/νου της Δ/νσης Τ.Υ.Δ.Λ.

 - Το με αριθ. πρωτ. 13407/03-07-2025 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την παραλαβή του 3ου Σταδίου της Σύνταξης Τευχών Δημοπράτησης προϋπολογισμού 660.000,00€ και κατ επέκταση του Συνόλου της μελέτης με τίτλο : «Εκπόνηση Μελετών και Τευχών Δημοπράτησης για την υλοποίηση Μέτρων και Μέσων Πυροπροστασίας στις Σχολικές Μονάδες του Δήμου Λεβαδέων», σύμφωνα με τις διατάξεις των παραγράφων 1,5 του άρθρο 189 του Ν.4412/2016 με τίτλο «Έγκριση της μελέτης – Παραλαβή του αντικειμένου της σύμβασης» ως τροποποιήθηκε και ισχύει με το άρθρο 94 του Ν. 4782 Τεύχος Α΄36 09-03-2021.

 **Η απόφαση πήρε αριθμό 268/2025.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης
3. Καλλιαντάσης Χρήστος
4. Τόλιας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 10 -07-2025

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ